Әхмәтшин Марат Радик улы (1980)

**Марат Әхмәтшин**, Радик Марат улы Әхмәтшин,  (*[[1980 йыл|1980 йылдың]] [[27 июнь|27 июне]], [[Камчатка крайы]], Елезово – [[2016 йыл|2016 йылдың]] [[3 июнь|3 июне]], [[Сүриә]], Пальмира*) – Рәсәй Федерацияһы Ҡораллы Көстәре офицеры, капитан (*[[2015 йыл|2005]]*). Сүриәләге хәрби бәрелештә ҡатнашыусы. Рәсәй Федерацияһы Геройы (2016, *вафатынан һуң*). Сүриәлә һәләк булғаны рәсми танылған 24-се Рәсәй Федерацияһы хәрби хеҙмәткәре

## Биографияһы

1980 йылдың 27 июнендә Камчатка өлкәһенең (*хәҙерге* Камчатка крайы) Елизово ҡалаһында хәрби гарнизонда һөнәри хәрби (*осоусы*) ғаиләһендә тыуған. Ҡаҙандың 113-сө урта мәктәбен (*[[1997 йыл|1997]]*), Ҡазан юғары артиллерия команда-инженерлыҡ институтын (*[[1998 йыл|1998 йылдан]] Хәрби артиллерия университетының Ҡазан филиалы*) (2002) тамамлаған.

2002 йылдың июнендә Төньяҡ Кавказ хәрби округы 58-се армияға (*[[Ҡабарҙы-Балҡар Республикаһы]]*) гаубицалы үҙйөршлө артиллерия взводы командиры итеп ебәрелә. 2003 йылдың июнендә рота командиры итеп билдәләнә. 2005 йылда «капитан» дәрәжәһе ала. 2009 йылдың декабрендә батальон командирының артиллерия буйынса ярҙамсыһы итеп тәғәйенләнә.

2005-2009 йылдарҙа күп мәртәбә Көньяҡ Осетияға Рәсәй Федерацияһы Ҡораллы Көстәренең тыныслыҡ урнаштырыусы контингентына ебәрелә.

2009-2010 йылдарҙа Әрмәнстандың Ғөмрә ҡалаһында урынлашҡан гаубицалы артиллерия батареяһы командиры. Хәрби округ тарҡатылғас, хәрби хеҙмәттән запасҡа китә.

2010-2015 йылдарҙа Осиново ҡалаһында йәшәй, Ҡаҙанда төрлө ойошмаларҙа (*ПАТП-2 лә инженер булып*) эшләй.

2015 йылдың декабрендә хәрби хеҙмәткә кире ҡайта. Көнбайыш хәрби округының гаубицалы үҙйөрөшлө артиллерия дивизионына (*[[Владимир өлкәһе]]*) разведка начальнигы итеп билдәләнә.

2016 йылдың яҙында Сүриәгә РФ Ҡораллы Көстәре контингентына ебәрелә. 3 июндә ИГИЛ хәрби көстәре менән Пальмира ҡалаһы өсөн барған һуғышта ҡаты яралана, госпиталдә үлә. 6 июндә Татар Республикаһының Лайыш районы Атабай ауылынана ҡайтарылып ерләнә.

2016 йылдың 23 июнендә Рәсәй Федерацияһы Президенты указы менән Рәсәй Федерацияһы Геройы исеме бирелә. 31 августа  Рәсәй Федерацияһы Геройының «Алтын йондоҙ» миҙалы Ҡазанда ғаиләһенә тапшырыла.

## Бүләктәре, маҡтаулы исемдәре

* 2016  Рәсәй Федерацияһы Геройы (*вафатынан һуң*) — «*махсус бурысты үтәгәндә күрһәткән батырлығы һәм ҡаһарманлығы өсөн*».
* 2008 Рәсәй Федерацияһы оборона министрлығының 3-сө дәрәжә «Хәрби хеҙмәттәге батырлығы өсөн» миҙалы
* 2006 Рәсәй Федерацияһы оборона министрлығының «Хәрби хеҙмәттәшлекте нығытҡан өсөн» миҙалы.

## Ғаиләһе
Атаһы Радик Вәғәз улы Әхмәтшин, әсәһе Римма Ғариф ҡыҙы.

: Туғандары Рәмис Радик улы, Лилиә Радик ҡыҙы.

Ҡатыны Гүзәл Рауил ҡыҙы (*[[1981 йыл|1981]]*), *балалар баҡсаһы тәрбиәсеһе*.

: *улы* Әмир (*[[2007 йыл|2007]]*), *ҡыҙҙары* Зарина (*[[2003 йыл|2003]]*), Ралинә (*[[2013 йыл|2013]]*).

## Хәтер
2016 Ҡаҙандың Яңы  Савин районында 1988 йылда асылған айырым фәндәрҙе тәрән өйрәнеүсе 113-сө татар-урыҫ урта мәктәбенә (*420137 [[Ҡазан|Ҡаҙан]], Адоратский урамы, 36А йорто*) Рәсәй Федерацияһы Геройы Марат Әхмәтшиндың исеме бирелә .

## Һылтанмалар
* 
* 
* 
* 
* 
* Федоров М.И. Герои Сирии. Символы российского мужества / Михаил Федоров. – М. : Вече, 2020. – 432 с. : ил. – (Войны XXI века) ISBN 978-5-4484-1908-9

## Иҫкәрмәләр